3ª Trovada d´ Escoles d´Estiu Alcàsser
Sin fecha

L´Ajuntament d´Alcàsser ha organitzat per al dimarts 17 de juliol una trobada festiva, lúdica i de germanor d´escoles d´estiu.

A les 10.00 h del matí començaran a arribar, des de diferents localitats, xiquets i xiquetes a les instal·lacions del CEIP Jaume I d'Alcàsser. En concret seran els assistents a les escoles d'estiu de Carlet, Albalat de la Ribera, Riola, Catadau i Alcàsser.

Al voltant de 800 xiquets i xiquetes en edat escolar començaran el dia esmorzant al col·legi. A continuació, en cercavila i acompanyats de música de xaranga i moltes sorpreses, es traslladaran al pavelló cobert municipal de la localitat on gaudiran d'un espectacle de màgia.

Aquesta Trobada "és la tercera edició, la primera es va realitzar a Alginet, la segona a Carlet i enguany hem decidit que fora a la localitat d'Alcàsser en l'Horta Sud, i esperem que seguisca aquesta iniciativa en la qual s'aproximen a les localitats veïnes per crear un vincle d'unió al voltant de les escoletes d'estiu".